正宫・鹦鹉曲
作者：冯子振
朝代：元

paragraphs: 序云：白无咎有〔鹦鹉曲〕云：“侬家鹦鹉洲边住，是个不识字渔父。
浪花中一叶扁舟，睡煞江南烟雨。
觉来时满眼青山，抖擞绿蓑归去。
算从前错怨天公，甚也有安排我处。
”余壬寅岁留上京，有北京伶妇御园秀之属，相从风雪中，恨此曲无续之者。
且谓前后多亲炙士大夫，拘于韵度，如第一个“父”字，便难下语；又“甚也有安排我处”，“甚”字必须去声字，“我”字必须上声字，音律始谐，不然不可歌，此一节又难下语。
诸公举酒，索余和之，以汴、吴、上都、天京风景试续之。
山亭逸兴嵯峨峰顶移家住，是个不唧溜樵父。
烂柯时树老无花，叶叶枝枝风雨。